થોડા દિવસ પહેલા અમદાવાદ પોલીસમાં ફરજ બજાવતા પોલીસ ઈન્સેપકટર નવજીવન ટ્રસ્ટ ખાતે આવ્યા, પુરા પોલીસ યુનિફોર્મમાં હતા, છ ફુટ ઉંચાઈ, કમરમાં સરકારી પીસ્તોલ તેમનો પોલીસ અધિકારી તરીકેનો રૂઆબ વધારતી હતી, તેઓ નવજીવન ટ્રસ્ટથી સંપુર્ણપણે અજાણ હતા, તેમણે મને નવજીવન ટ્રસ્ટ વિશે પુછયુ એટલે ગાંધીજી દ્વારા ૧૯૧૯માં શરૂ કરવામાં આવેલા નવજીવન ટ્રસ્ટની આછી પાતળી જાણકારી આપી, તેમને નવજીવન બતાડયુ, થોડી વાર પછી તે કાચના કબાટની અંદર રહેલા પુસ્તકો તરફ જોઈ રહ્યા , ઘણા પુસ્તકોના નામ તેમણે વાંચ્યા, પછી મને પુછયુ કે આ પુસ્તકમાંથી હું કઈ ખરીદવા માગુ તો ખરીદી શકૂ,?